2013.gada 24.septembrī Noteikumi Nr. 944

Rīgā (prot. Nr.50 52.§)

**Grozījumi Ministru kabineta 2012.gada 9.oktobra noteikumos Nr.698 "Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju darbības atbalsta programma" atklāta konkursa nolikums"**

Izdoti saskaņā ar

Eiropas Ekonomikas zonas finanšu instrumenta un

Norvēģijas finanšu instrumenta 2009.–2014.gada

perioda vadības likuma

15.panta 5. un 6.punktu

1. Izdarīt Ministru kabineta 2012.gada 9.oktobra noteikumos Nr.698 "Eiropas Ekonomikas zonas finanšu instrumenta 2009.–2014.gada perioda programmas "NVO fonds" apakšprogrammas "Nevalstisko organizāciju darbības atbalsta programma" atklāta konkursa nolikums" (Latvijas Vēstnesis, 2012, 168.nr.) šādus grozījumus:

1.1. izteikt 12. un 13.punktu šādā redakcijā:

"12. Kopējais programmas līdzfinansējums apakšprogrammai ir 3 760 435 *euro*, tai skaitā:

12.1. mikroprojektiem pieejami 40 % no kopējā programmas līdzfinansējuma jeb 1 504 174 *euro*, kurus sadala vienādās daļās katram plānošanas reģionam atbilstoši šo noteikumu [72.1.apakšpunktam](http://likumi.lv/doc.php?id=252225#p72);

12.2. makroprojektiem pieejami 60 % no kopējā programmas līdzfinansējuma jeb 2 256 261 *euro*, kuru sadala atbilstoši šo noteikumu 72.2., 72.3. un 72.4.apakšpunktam.

13. Vienam projektam pieejamais programmas līdzfinansējums ir:

13.1. mikroprojektiem – līdz 1500 *euro* mēnesī, nepārsniedzot maksimālo kopējo summu 54 000 *euro*;

13.2. makroprojektiem – līdz 2000 *euro* mēnesī, nepārsniedzot maksimālo kopējo summu 72 000 *euro*.";

1.2. aizstāt 32.1.apakšpunktā vārdus "pieci lati" ar skaitli un vārdu   
"7,11 *euro*";

1.3. aizstāt 32.2.apakšpunktā skaitli un vārdu "10 latu" ar skaitli un vārdu "14,23 *euro*";

1.4. aizstāt 32.15.2.apakšpunktā skaitli un vārdu "1000 latu" ar skaitli un vārdu "1422,87 *euro*";

1.5. izteikt 35.punktu šādā redakcijā:

''35. Izmaksas projekta budžetā plāno *euro*.'';

1.6. izteikt 1.pielikuma C sadaļas ''Darbības programmas pamatinformācija'' C 6.punktu šādā redakcijā:

"**C 6. Darbības programmas finansējums**

*Lūdzu, aizpildiet tabulā prasīto informāciju par darbības programmas finansējumu:*

|  |  |  |  |  |  |
| --- | --- | --- | --- | --- | --- |
| **Darbības programma** *(jānorāda finansējums darbības programmas darba plāniem)* | **Projekta kopējās attiecināmās izmaksas** | **Pieprasītais programmas līdzfinansējums\*** | | **Projekta iesnieguma iesniedzēja finansējums** | |
| summa (*euro*) | summa (*euro*) | % no kopējām attiecināmām izmaksām\*\* | summa (*euro*) | % no kopējām attiecināmām izmaksām |
| 2013.gada darba plāns |  |  |  |  |  |
| 2014.gada darba plāns |  |  |  |  |  |
| 2015.gada darba plāns |  |  |  |  |  |
| KOPĀ: |  |  |  |  |  |

*\* Ja projekta iesnieguma iesniedzējs darbojas vietējā līmenī, pieprasītais programmas līdzfinansējums nedrīkst pārsniegt 1500 euro mēnesī. Ja projekta iesnieguma iesniedzējs darbojas reģionālā vai nacionālā līmenī, pieprasītais programmas līdzfinansējums nedrīkst pārsniegt   
2000 euro mēnesī.*

*\*\* Programmas līdzfinansējums nedrīkst pārsniegt 90 % no projekta kopējām attiecināmajām izmaksām.*";

1.7. aizstāt 1.pielikuma G sadaļas ''Gada darba plāna budžets'' ievaddaļas pirmajā teikumā vārdu "latos" ar vārdu "*euro*";

1.8. aizstāt 1.pielikuma G sadaļas ''Gada darba plāna budžets'' G 1. un   
G 2.punktā apzīmējumu "LVL" ar vārdu "*euro*";

1.9. izteikt 2.pielikuma 4.7.apakšpunktu šādā redakcijā:

|  |  |  |  |
| --- | --- | --- | --- |
| "4.7. | Pieprasītais programmas līdzfinansējums nepārsniedz: ● 1500 *euro* mēnesī (mikroprojektiem); ● 2000 *euro* mēnesī (makroprojektiem) | jā/nē | F3, G2" |

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Kultūras ministra

pienākumu izpildītājs,

tieslietu ministrs Jānis Bordāns